
	ACTA 


	Expedient núm.: 
	Òrgan col·legiat: 

	JGL/2020/46 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	14 de desembre de 2020 

	Durada 
	des de les 19.00 fins a les 21.00 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Rosó Barrera i Call
	1r tinenta d’alcaldia
	Sí

	Ramon Montaner i Viladrich
	2n tinent d’alcaldia
	Sí

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2020/45 de la Junta de Govern Local de la sessió duta a terme el dia 7 de desembre de 2020, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


AFERS SOCIALS
	Expedient 2022/2020. Bases per a la concessió d'ajuts individuals per activitats escolars, extraescolars, llar d'infants i altres assimilables (any 2021) 

	Favorable
	Tipus de votació: unanimitat


	La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar les bases per a la concessió d'ajuts individuals per activitats escolars, extraescolars, llar d'infants i altres assimilables (any 2021), i que es transcriuen tot seguit:
«Bases per a la concessió d’ajuts individuals per activitats escolars, extraescolars, llar d’infants i altres assimilables (any 2021)
1. Objecte de la convocatòria
L’Ajuntament de Solsona concedirà ajuts individuals per tal de contribuir a les despeses per accedir a:
· Sortides escolars.
· Activitats extraescolars es prioritzaran les organitzades per l’AMPA o el centre escolar i que es portin a terme al municipi.
· Llar d’infants.
· Altres activitats (segons valoració dels Serveis Socials Bàsics del Solsonès (SSB).
2. Beneficiaris
Les famílies empadronades a Solsona amb fills menors d’edat escolaritzats a Solsona i que tinguin dificultats socials i/o econòmiques amb l’objectiu d’aconseguir el seu òptim procés d’escolarització i d’integració social.
3. Requisits
Els beneficiaris han de complir els requisits següents:
a) Estar empadronat i residir a Solsona amb una antiguitat mínima de 3 mesos.
b) Estar escolaritzat en algun dels centres escolars de Solsona i cursar com a màxim 4t d’ESO.
c) No gaudir d’ajuts o subvencions pel mateix concepte o similar, atorgats per altres administracions públiques o entitats privades. En cas de gaudir-ne es denegarà o es descomptarà l’import atorgat, segons pertoqui, del cost total de la subvenció.
d) Presentar la documentació requerida dins del termini establert.
e) No es valoraran ajuts que tinguin un cost total inferior a 10,00 €.
f) Les famílies subvencionades realitzaran un seguiment i un pla de treball mínim de 3 entrevistes a l’any amb els SSB.  
g) El beneficiari de l’ajut haurà d’assumir el cost de la part que no li és subvencionada.
4. Tramitació i resolució
Els SSB donaran la informació i facilitaran els impresos a les famílies que es valorin.
La família presentarà la documentació següent:
a) DNI o NIE del pare i la mare o dels tutors.
b) Llibre de família i si s’escau carnet familiar.
c) Declaració de l’IRPF de l’últim exercici de tots els membres computables1 i nòmines dels últims 6 mesos.
d) Si s’escau o si no es fa declaració de renda caldrà presentar certificats dels ingressos obtinguts per qualsevol concepte (treball, atur, pensions, interessos bancaris...) a més d’una vida laboral (TGSS) de tots els membres en edat laboral de la família.
e) Certificat d’ingressos dels conceptes que no sigui obligació introduir-los a les declaracions de renda (pensions per incapacitat permanent absoluta o gran invalidesa, conveni regulador i justificants de la pensió d’aliments actualitzada...).
f) Certificat de disminució.
g) Certificat de l’Agència de l’Habitatge de Catalunya si s’escau.
h) Si s’escau, resolució d’acolliment de la Direcció General d’Atenció a la Infància i Adolescència.
i) A més, la família autoritzarà a l’Ajuntament de Solsona a sol·licitar informació Fiscal a l’Agència Tributària.
En els casos de custodia compartida poden sol·licitar-ho els dos progenitors i es valorarà segons el conveni regulador.
Un cop signat l’imprès per un dels pares o tutors de l’infant i presentada tota la documentació requerida, els SSB en faran l’estudi i la valoració. Aquesta serà resolta per acord de la Junta de Govern de l’Ajuntament de Solsona. En qualsevol moment es podrà requerir al sol·licitant aclariments sobre la documentació presentada i es podrà valorar de nou la sol·licitud, sempre que es consideri necessari.
1Membres computables:
- Pare i mare o persona encarregada de la guarda i protecció de l’infant.
- El sol·licitant, els germans solters menors de 25 anys que convisquin en el domicili i els majors que tinguin alguna discapacitat física, psíquica o sensorial.
- Els ascendents dels pares que justifiquin la residència en el mateix domicili.
- Es cas de divorci, de separació legal o de fet, no es considera membre computable el cònjuge que no conviu amb el sol·licitant de l’ajuda.
- Es considerarà membre computable la persona vinculada amb relació estable de convivència.
En cas que la situació econòmica hagi canviat considerablement, a nivell laboral i/o familiar respecte als últims ingressos presentats, es podran tornar a revisar els barems de la sol·licitud, sempre que quedi justificada la nova situació i d’acord amb la valoració dels SSB i la valoració dels documents justificatius que aquests puguin requerir.
El pagament dels ajuts es realitzarà directament al centre escolar o entitat que organitzi l’activitat subvencionada. Les entitats beneficiàries dels ajuts hauran de sol·licitar el pagament de l’import atorgat presentant la factura corresponent a l’Ajuntament de Solsona i presentaran, en cas que es pugui rebre aportacions econòmiques des d’altres fonts, certificat emès per l’entitat vinculada a la subvenció sobre l’import de la quota o cost real per la família.
Les ajudes que s’atorguin s’abonaran d’acord amb la dotació pressupostària que es destini per aquest concepte fins, a l’esgotament d’aquesta.
5. Denegacions o pèrdua de la subvenció
Els motius de denegació seran els següents:
a) Les activitats econòmiques de les quals siguin titulars els membres computables de la unitat familiar hagin tingut un total d’ingressos computables per activitats econòmiques en estimació directa en activitats agrícoles, ramaderes i forestals, en estimació objectiva, durant l’ultima declaració de l’IRPF, superiors als 155.500,00 €.
b) El llindar de patrimoni dels membres computables de la unitat familiar sigui superior a:
- Valors cadastrals de finques urbanes, exclòs l’habitatge habitual, superior a 42.900,00 €.
- Valors cadastrals de finques rústiques superiors a 13.130,00 € per membre de la unitat familiar.
- Rendiments nets reduïts de capital mobiliari menys saldo net de guanys i pèrdues patrimonials superiors a 1.700,00 €.
c) No presentar la documentació requerida.
d) La no assistència durant 3 setmanes sense justificació o una assistència inferior al 70% dels dies d’activitat comportarà la pèrdua de la subvenció.
e) En cas que la família no cobreixi la part del cost que li pertoca es donarà per finalitzada la subvenció.
L’Ajuntament de Solsona podrà fer totes les comprovacions que li calguin abans i després d’atorgar l’ajut i valorarà especialment la certesa de la documentació presentada. 
6. Termini per tramitar l’ajut
Es podran tramitar durant l’any 2021 per activitats realitzades durant aquest any.
Sortides escolars: S’hauran de presentar 15 dies hàbils previs al termini de pagament establert.
Activitats extraescolars: Es valoraran i tramitaran trimestralment per valorar la seva idoneïtat. Un cop concedit l’ajut caldrà fer la renovació pel trimestre següent, de l’1 al 15 del mes anterior a la finalització.
Llar d’infants: Els ajuts seran efectius el mes següent de la tramitació complerta de la sol·licitud.
7. Resolució i notificació 
Correspon als SSB elaborar la proposta tècnica a la junta de govern local per la seva aprovació.
L’acord serà notificat al centre escolar, AMPA o altra entitat organitzadora per mitjans electrònics i als interessats preferentment per aquest mitjà a l’adreça de correu electrònic.
8. Criteris d’avaluació
a) Ingressos de la unitat familiar, es valoren d’acord amb l’IRSC ponderat (màxim 12 mensualitats)
Menys d’1 vegada l’IRSC..............................................................................3 punts
Entre 1 i 1,5 vegades l’IRSC..........................................................................2 punts
Entre 1,5 i 2 vegades l’IRSC...........................................................................1 punt.
b) 
Situació sociofamiliar
Família nombrosa............................................................................................1 punt
Família monoparental o monomarental..........................................................1 punt
Infant en acolliment.........................................................................................1 punt 
Certificat de disminució del sol·licitant (33%).................................................1 punt
Certificat de disminució d’algun dels progenitors (65%)................................1 punt
Dones en situació de violència masclista......................................................1 punt.
c) 
Situació de risc social (a valorar per part dels serveis socials bàsics, amb un màxim de 3 punts)
Per tenir dret a aquests ajuts cal tenir un mínim de 3 punts i no superar l’IRSC que serveix de referència per al càlcul dels ajuts. 
9. Quantia del ajuts
Bonificació
Aportació familiar
Menys d’1 vegada l’IRSC
75%
25%
Entre 1 i 1,5 vegades l’IRSC
50%
50%
Entre 1,5 i 2 vegades l’IRSC 
25%
75%
En casos excepcionals, i prèvia valoració dels SSB, es podran concedir ajuts amb una bonificació diferent que pot ser inclús del 100% en situacions de risc social (inclòs si superen l’IRSC) i es podran valorar altres tipus d’activitats extraescolars no organitzades per AMPA o centre escolar. 
La quantitat de l’ajut per les sortides escolars es determinarà en funció del preu mitjà del total de sortides que han de satisfer les famílies. En cap cas es subvencionaran la totalitat de sortides escolars del curs i com a màxim se’n podrà valorar la meitat.
En el ajuts per camps d’aprenentatge, colònies o similars, organitzades pel centre educatiu només es podrà atorgar un ajut màxim del 75% del cost final amb un import màxim de 90,00 €. El que sobrepassi aquest import no es tindrà en compte i serà a càrrec exclusiu de la família. 
L’ajut màxim en el cas d’activitats extraescolars podrà ser d’un 50% de la despesa de l’activitat. En cap cas la quantitat subvencionada serà superior als 30,00 €/mes per infant. Només es bonificaran les quotes mensuals, queden excloses les matrícules i altres conceptes.
Cada família podrà obtenir subvenció per una sola activitat extraescolar per infant.
En els ajuts de llar d’infants sols és bonifiquen les quotes mensuals, queda exclosa la matricula i altres conceptes i es podran atorgar sols tenint en compte la valoració econòmica.
Els preceptes d’aquestes bases que, per raons sistemàtiques reprodueixin aspectes de la legislació vigent i altres normes de desenvolupament, i aquells en què es facin remissions a preceptes d’aquestes, s’entendrà que són automàticament modificats i/o substituïts, en el moment en què es produeixi la modificació dels preceptes legals i reglamentaris de què porten causa.
Observacions: Aquesta normativa serà vigent 
Annex 1
IRSC: Indicador de Renda de Suficiència de Catalunya
Per calcular l’IRSC (ingressos familiars x coeficient)
Una persona sola
1

Unitat convivència de 2 membres
0,93

Unitat convivència de 3 membres
0,83

Unitat convivència de 4 membres
0,77

Unitat convivència de 5 o més membres
0,70




CULTURA
	Expedient 1980/2020. COFESTAS – Festa de Sant Antoni Abat

	Favorable
	Tipus de votació: unanimitat

	Vista la sol·licitud presentada i subscrita per Ramon Erola i Costa, representant de la Comissió de Fires i Festes de Sant Antoni Abat del Solsonès, COFESTAS, amb NIF núm. G25333857, en què demana autorització per poder fer la benedicció dels animals a la plaça Major i que els cavalls puguin pujar pel carrer del Castell per celebrar la Festa de Sant Antoni Abat el dia 23 de gener de 2021;
A proposta de la regidora delegada de Cultura i de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que l'autorització queda condicionada a la situació sanitària que hi hagi en el moment de dur a terme l'acte.


CEMENTIRI
	Expedient 1988/2020. Permís per dipositar unes cendres – nínxol núm. 39 part nova B

	Favorable
	Tipus de votació: unanimitat

	Vista la sol·licitud presentada i subscrita per Maria Dolors Torres i Donoso, amb DNI núm. ***5085**, en què demana permís per dipositar una urna amb cendres al nínxol núm. 39 de la part nova B del cementiri municipal de Solsona;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita un cop pagada la taxa establerta.


ENLLUMENAT
	Expedient 1976/2020. Associació de Festes del Carnaval de Solsona - plànol de la ciutat amb les sectoritzacions de l'enllumenat públic per programar els actes de Carnaval

	Favorable
	Tipus de votació: unanimitat

	Vista la sol·licitud presentada i subscrita per Joan Solé i Llobet, representant de l'Associació de Festes del Carnaval de Solsona, amb NIF núm. G25053307, en què, per tal de preveure el funcionament i afectacions dels actes nocturns del Carnaval de Solsona, en aquest proper Carnaval i els següents, demana que l'Ajuntament els proporcioni un plànol amb les sectoritzacions de l'enllumenat públic del municipi, amb els respectius punts d'accés per intentar modificar els recorreguts i horaris dels actes, per tal de minimitzar les afectacions de les apagades que es realitzen durant el Carnaval;
A proposta de les regidores delegades de Serveis i de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Trametre el plànol amb les sectoritzacions de l'enllumenat públic del municipi.
2. Advertir al sol·licitant que qualsevol modificació i/o suspensió o tall de llum requereix la corresponent autorització municipal.


GOVERNACIÓ
	Expedient 1979/2020. Amisol – ocupació via pública, dies 18 i 24 de desembre

	Favorable
	Tipus de votació: unanimitat

	Vista la sol·licitud presentada i subscrita per Anna Delgado López, representant de l'Associació Amisol, en què demana autorització per posar una parada de venda de nous productes que ha creat l'Associació, els dies 18 i 24 de desembre, coincidint amb el mercat setmanal;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita i comunicar a la sol·licitant que, a causa de la crisi sanitària provocada per la COVID-19, s'han de prendre totes les precaucions d’higiene possibles en la manipulació dels productes i garantir la distància mínima entre persones. S’ha de tenir en compte que, pel que fa a la ubicació de la parada, s'haurà de seguir les indicacions de la Policia Local i que la zona ha de quedar sempre neta pel responsable de l’activitat.


	Expedient 1995/2020. Butlletí 2020-B-00002043 – denúncia zona d'horari limitat

	Favorable
	Tipus de votació: unanimitat

	Vista la sol·licitud d’anul·lació de la sanció per infracció de l'Ordenança de circulació de l'Ajuntament de Solsona per haver estacionat el vehicle a la zona d'horari limitat, situada al passatge de les Moreres de Solsona, sense col·locar el comprovant horari o distintiu que l'autoritza, o col·locant-lo de forma poc visible i clarament identificable (butlleta de denúncia 2020-B-00002043), ja que dins del termini fixat de les 48 hores, tal com estipula l'article 12 de l'Ordenança de l'estacionament regulat de vehicles a la via pública de Solsona, es va satisfer l’import de 6,00 €;
Vist que el sol·licitant justifica el pagaments de la sanció dins del termini fixat de les 48 hores;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que l'Ajuntament iniciarà els tràmits a l’OAGRTL de la Diputació de Lleida, per tal que procedeixi a l'anul·lació d'aquesta sanció.


 
	Expedient 1684/2020. Tarja de resident al nucli antic – zona verda

	Desfavorable
	Tipus de votació: unanimitat

	Vista la sol·licitud de concessió de la tarja de resident al nucli antic;
Atès que no compleix amb els criteris previstos al punt 11 de l’article 43.2 de l’Ordenança General de Circulació de Solsona;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que no es pot atendre la seva petició.


MEDI AMBIENT
	Expedient 1992/2020. Queixa neteja i recollida de deixalles al barri de Josep Torregassa

	Favorable
	Tipus de votació: unanimitat

	Vista la queixa que reclama una solució a la neteja i recollida de deixalles de la zona del barri de Josep Torregassa, ja que hi ha llocs on hi ha brutícia durant setmanes i no es recull i a l’illa de contenidors de la carretera de Torà, la gent no recicla i ho deixa tot tirat al terra;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que es duran a terme les actuacions necessàries per tal de garantir un bon servei de neteja i recollida de deixalles.


	Expedient 1982/2020. Procés de participació de l'Estratègia Catalana d'Adaptació al Canvi Climàtic, 2021-2030

	Favorable
	Tipus de votació: unanimitat

	Ramon Montaner, regidor delegat de Medi Ambient, dona compte de l'escrit tramés pel Departament de Territori i Sostenibilitat, en què informen que el dia 26 de novembre el Departament de Territori i Sostenibilitat, mitjançant l'Oficina Catalana del Canvi Climàtic (OCCC), i en estreta col·laboració amb la Direcció General de Participació Ciutadana i Processos Electorals, ha iniciat el procés de participació de l'Estratègia Catalana d'Adaptació al Canvi Climàtic, 2021-2030 (ESCACC30) i adjunta una detallada explicació del procés i els diversos mecanismes per a participar-hi.


PERSONAL
	Expedient 1249/2020. Convocatòria C05/2020 – borsa de treball per proveir, amb caràcter temporal, places d'administratiu/va

	Favorable
	Tipus de votació: unanimitat

	Vist que la Junta de Govern Local, en la sessió del dia 21 de setembre de 2020, aprovà les bases de la convocatòria del procés de selecció, per concurs-oposició en torn lliure, per crear una borsa de treball per a proveir amb caràcter temporal, places d’administratiu/va de l’Ajuntament de Solsona (codi de convocatòria C05/2020);
Vist que un cop constituït el Tribunal, i seguint les bases reguladores que regeixen la convocatòria, publicades al DOGC núm. 8241, del dia 6 d’octubre de 2020, i al BOP de Lleida núm. 193, del dia 6 d’octubre de 2020, al taulell d’anuncis i al web de l’ajuntament de Solsona;
Vist que el Tribunal qualificador de la fase de mèrits i d’oposició es va reunir el dia 30 de novembre de 2020;
Vist que els aspirants van realitzar la prova pràctica de coneixements el mateix dia 30 de novembre de 2020 a la Sala Polivalent de l’Ajuntament de Solsona;
Vist que en data 30 de novembre de 2020 un candidat va presentar una al·legació en referència a la puntuació de l’experiència professional com a valoració de mèrits dins de la fase de concurs;
Vist que en data 9 de desembre de 2020 el Tribunal acorda estimar l'al·legació presentada, i modificar així l’ordre de la puntuació dels candidats que formaran part de la borsa de treball;
Vista la proposta de nomenament del tribunal qualificador en relació amb les proves de selecció per crear una borsa de treball per a proveir amb caràcter temporal, places d’administratiu/va de l’Ajuntament de Solsona, amb les característiques següents:
· Codi de convocatòria: C05/2020
· Denominació del lloc: administratiu/va
· Grup de classificació: C1
· Tipus de relació: personal laboral temporal;
Vist que en la base 8a de les bases de la convocatòria s’estableix que en el supòsit que algunes de les persones aspirants tinguin la mateixa puntuació final del procés, els empats els resoldrà el tribunal, seguint l'ordre descrit: es desfarà l'empat a favor de l'aspirant que hagi obtingut la major puntuació en la fase d'oposició. Si es manté l'empat, es decidirà en favor del que tingui una puntuació millor de la fase de concurs. Si aquest continua, es decidirà a favor del que aporti més puntuació segon l'experiència professional, i si finalment encara hi ha empat, el tribunal desempatarà en funció de la puntuació assolida en l'entrevista;
Vist que els candidats Xavier Massana i Angrill i Maria Núria Camarasa i Grau han obtingut la mateixa quantitat de punts totals, essent aquests 27 punts; es desfà l’empat a favor de l’aspirant que ha obtingut la major puntuació en la fase d’oposició essent Xavier Masana i Angrill amb 18 punts en front de Maria Núria Camarasa i Grau amb 14 punts;
Vista la documentació acreditativa de les condicions de capacitat i requisits exigits en la convocatòria aportada pels aspirants proposats, i de conformitat amb el que disposa l’article 82 del Reglament del personal al servei de les entitats locals, aprovat pel Decret 214/1990, de 30 de juliol, i l’article 21.1.h) de la Llei 7/1985, de 2 d’abril, de bases del règim local;
La Junta de Govern Local en virtut de les facultats que té delegades per Decret de l’Alcaldia 209/2019, de 7 de juliol, i per unanimitat dels assistents, acorda:
Primer. Constituir la borsa de treball per a proveir amb caràcter temporal, places d’administratiu/va de l’Ajuntament de Solsona, amb la relació de persones aprovades ordenades en funció dels resultats obtinguts, de major a menor, per als nomenaments que s’hagin de formalitzar, si s’escau, per cobrir les necessitats de personal.
La borsa ordenada segons la puntuació obtinguda, és la següent: 
Ordre de puntuació 
Nom
DNI
Puntuació
1
***5023**
40
2
***6633**
38
3
***5208**
35
4
***6251**
34
5
***5000**
32,20
6
***5106**
31
7
***9951**
30,90
8
***8494**
29,3
9
***9578**
27
10
***2938**
27
11
***4991**
26,80
12
***9651**
26
13
***8751**
25
14
***8520**
23,40
15
***9173**
20
16
***3988**
19
17
***9924**
18,20
18
***1288**
16
19
***9569**
14,10
20
***4357**
14
Segon. Notificar aquesta resolució als aspirants nomenats.
Tercer. Comunicar aquesta resolució al Registre de Personal d’aquest Ajuntament per al seu coneixement i efectes.


 
	Expedient 1672/2020. Convocatòria C07/2020 – tècnic/a dinamitzador/a del nucli antic dins el projecte “Treball als Barris”

	Favorable
	Tipus de votació: unanimitat

	Vist que la Junta de Govern Local en la sessió del dia 26 d’octubre de 2020 aprovà les bases de la convocatòria per la contractació d’un tècnic/a dinamitzador/a del nucli antic dins el projecte “Treball als Barris”, com a personal laboral temporal a jornada completa (codi de convocatòria C07/2020), per torn lliure i constitució d’una borsa de treball;
Vist que aquest lloc de treball només serà efectiu en el cas de resolució positiva de la sol·licitud al SOC de finançament del projecte;
Vistes les bases reguladores que regeixen la convocatòria, publicades al BOP de Lleida núm. 217 del dia 10 de novembre de 2020, al taulell d’anuncis i al web de l’Ajuntament de Solsona;
Vist que el Tribunal qualificador de la fase de mèrits i d’oposició es va reunir el dia 2 de desembre de 2020;
Vist que els aspirants van realitzar la prova pràctica de coneixements el mateix dia 2 de novembre de 2020 a la Biblioteca Carles Morató;
Vist que quatre dels aspirants van ser convocats per a la realització d’entrevistes, les quals es van dur a terme el dia dia 9 de desembre de 2020 a la sala de Plens de l’Ajuntament de Solsona per part del Tribunal qualificador d’acord amb la base sisena 1.3. «Entrevista personal»;
Vista la proposta de nomenament del tribunal qualificador en relació amb les proves de selecció per la contractació d’un tècnic/a dinamitzador/a del nucli antic dins el projecte “Treball als Barris”, com a personal laboral temporal a jornada completa (codi de convocatòria C07/2020), per torn lliure i constitució d’una borsa de treball, amb les característiques següents:
· Codi de convocatòria: C07/2020
· Denominació del lloc: tècnic/a dinamitzador/a del nucli antic
· Grup de classificació: A2
· Tipus de relació: Personal laboral temporal;
Vista la documentació acreditativa de les condicions de capacitat i requisits exigits en la convocatòria aportada pels aspirants proposats, i de conformitat amb el que disposa l’article 82 del Reglament del personal al servei de les entitats locals, aprovat pel Decret 214/1990, de 30 de juliol, i l’article 21.1.h) de la Llei 7/1985, de 2 d’abril, de bases del règim local;
La Junta de Govern Local en virtut de les facultats que té delegades per Decret de l’Alcaldia 209/2019, de 7 de juliol, i per unanimitat dels assistents, acorda:
Primer. Aprovar la proposta del tribunal qualificador i proposar, per quan sigui efectiva la resolució positiva de la sol·licitud al SOC per al finançament del projecte «Pla d’acció per a l’impuls del desenvolupament local de Cardona i Solsona a través de la col·laboració públic-privada», la contractació d‘Aleix Solé i Sellarés, amb DNI núm. ***8341**, mitjançant un contracte laboral temporal de tècnic dinamitzador del nucli antic, com a tècnic d’ocupació i desenvolupament local tipus A2 per treballar en el projecte «Treball als Barris».
Segon. Constituir la borsa de treball, també anomenada borsa de reposició de la plaça de tècnic de dinamitzador del nucli antic esmentada, amb les persones que han superat el procés de selecció, i no han resultat contractades, a fi que pugui ser utilitzada en futures crides que poguessin resultar necessàries per cobrir vacants temporalment degudes a baixes per malaltia, maternitat, etc. L’Ajuntament també podrà utilitzar la borsa per a d’altres contractacions de personal laboral temporal afins en els supòsits que no decideixi obrir un nou procés selectiu.
La borsa ordenada segons la puntuació obtinguda, és la següent: 
Ordre de puntuació 
DNI
Puntuació
1
***8950**
59,36
2
***5558**
54,35
3
***4771**
54
4
***2762**
44,8
5
***5026**
44,2
6
***3880**
41,6
7
***8983**
36,35
8
***9228**
35,3
9
***6466**
32,55
10
***4376**
32,5
11
***0306**
29
12
***8811**
27,75
13
***6958**
26,75
Tercer. Notificar aquesta resolució als aspirants.
Quart. Comunicar aquesta resolució al Registre de Personal d’aquest Ajuntament per al seu coneixement i efectes.


URBANISME
	Expedient 1190/2020. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera Call, dóna compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019.
Expedient: Mn2020/103
Obres a realitzar: canvi d’una finestra per una porta d'alumini d'un habitatge
Registre d’entrada: 2020-E-RC-1587, de 16 de juliol
Pagament de la llicència: 16 de juliol de 2020.


	Expedient 1908/2020. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera Call, dóna compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019.
Expedient: Mn2020/104
Obres a realitzar: canvi de la porta del garatge d'un habitatge
Registre d’entrada: 2020-E-RC-2501, de 27 de novembre
Pagament de la llicència: 27 de novembre de 2020.


	Expedient 952/2020. Llicència urbanística – col·locació de dos tendals

	Favorable
	Tipus de votació: unanimitat

	Vista la sol·licitud que demana llicència d'obres per col·locar dos tendals en planta baixa (exp. Mn2020/105);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1350/2020. Llicència urbanística – millora de l’envoltant tèrmica i de l’adequació interior d’un edifici

	Favorable
	Tipus de votació: unanimitat

	Vista la sol·licitud de llicència d'obres per millorar l’envoltant tèrmica i adequar l'interior d’un edifici (exp. Mn2020/106);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb les condicions següents:
· Caldrà disposar en lloc visible la llicència d’obres concedida.
· En cas de preveure l’ocupació de la via pública a conseqüència de les obres caldrà sol·licitar explícitament l’autorització.
2. Subjectar aquesta llicència als terminis de caducitat previstos en la legislació  urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1460/2020. Llicència urbanística – muntatge d’una plataforma elevadora a l'interior d'un habitatge

	Favorable
	Tipus de votació: unanimitat

	Vista la sol·licitud de llicència per realitzar les obres que permetin el muntatge d’una plataforma elevadora a l'interior d’un habitatge (exp. Mn2020/107);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb la condició que en cas de preveure l’ocupació de la via pública a conseqüència de les obres caldrà sol·licitar explícitament l’autorització.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1746/2020. Llicència urbanística – construcció d’una nova coberta i d'una escala de comunicació entre la planta segona i la planta sota-coberta en un edifici 

	Favorable
	Tipus de votació: unanimitat

	Vista la sol·licitud de llicència d'obres per construir una nova coberta i una escala de comunicació entre la planta segona i la planta sota-coberta d’un edifici (exp. Mn2020/108);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb les condicions següents:
· Caldrà disposar en lloc visible la llicència d’obres concedida.
· En cas de preveure l’ocupació de la via pública a conseqüència de les obres caldrà sol·licitar explícitament l’autorització.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1928/2020. Llicència urbanística – instal·lació d'un sistema de captació d'energia solar fotovoltaica d’autoconsum en una nau

	Favorable
	Tipus de votació: unanimitat

	Vista la sol·licitud de llicència per instal·lar un sistema de captació d'energia solar fotovoltaica d’autoconsum en una nau preexistent (exp. Mn2020/109);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb les condicions següents:
· Els captadors s'hauran de situar per sota de 30 cm d’alçada respecte la directriu de la coberta.
· Cal presentar la documentació requerida a l’article 3 de l’Ordenança, concretament una vegada finalitzada la instal·lació s’haurà de presentar:
· certificat de la persona instal·ladora de categoria especialista autoritzada
· certificat de direcció i acabament d’obra emès per facultatiu competent que acrediti que els treballs s’han dut a terme d’acord amb la memòria tècnica valorada o el projecte tècnic segons el cas
· inscripció a indústria de la modificació de la instal·lació de baixa tensió.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1683/2020. Llicència urbanística – construcció d’un habitatge unifamiliar aïllat

	Favorable
	Tipus de votació: unanimitat

	Vista la sol·licitud de llicència d'obres per construir un habitatge unifamiliar aïllat (ref. cadastral 6291601CG7469S0002EO) (exp. Mj2020/8);
Vist l'informe emès pels Serveis Tècnics Municipals de data 9 de desembre 2020 i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· Abans d’iniciar les obres caldrà aportar:
· Projecte executiu complert visat i signat que inclogui els condicionants obligatoris que s’especifiquen a continuació, l’estudi bàsic de seguretat i salut i l’estudi geotècnic.
· Certificat emès pel tècnic conforme el projecte executiu visat que es presenta és d’acord al projecte presentat per la tramitació urbanística
· Assumeix visat de la direcció d’obra i la direcció de l’execució per part dels tècnics.
· Identificació del contractista encarregat de l’execució de l’obra.
· Dins el sistema de sanejament de l’habitatge, les arquetes de registre-sifòniques es situaran dins de la parcel·la.
· Per tal de connectar les escomeses de l’edifici a les xarxes municipals (aigua, clavegueram) se sol·licitaran les corresponents autoritzacions i llicències que corresponguin. No s’efectuarà cap connexió sense la corresponent supervisió dels responsables tècnics municipals.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i en particular allò referent a la neteja i manteniment de la via pública.
· En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En tot els casos caldrà posar en consideració de la Policia Local qualsevol alteració en la mobilitat urbana.
· Cal recollir la placa d'obres de les oficines tècniques municipals previ pagament.
· Un cop finalitzades les obres caldrà presentar, per a la corresponent llicència de primera ocupació:
· Certificat final d’obra visat.
· Certificat acreditatiu per part del gestor de residus de la runa generada, que quantifiqui i tipifiqui els residus que han tractat, identificant convenientment l’obra, els residus classificats per tipus i les quantitats tractades.
2. Informar a la propietat que no consta a l’Ajuntament llicència d’obres per la construcció auxiliar existent i que aquesta no compleix el planejament vigent. En tant que les obres objecte de la llicència no afecten aquesta edificació, es podrà mantenir. En tot cas, en el moment que hi hagi alguna actuació que afecti aquesta construcció s'haurà d'enderrocar en la seva totalitat.
3. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1716/2020. Llicència urbanística – reforma i ampliació del parc de bombers de Solsona, av. de Sant Jordi, 2

	Favorable
	Tipus de votació: unanimitat

	Vista la sol·licitud presentada i subscrita per Rosa Serradell i Catalan, representant del Departament d’Interior de la Generalitat de Catalunya, amb CIF núm. S0811001G, en què demana llicència d'obres per reformar i ampliar el parc de bombers de Solsona, situat a l’avinguda de Sant Jordi, 2, (ref. cadastral 6898402CG7469N0001DM) (referència Departament Interior, TGEN0001) (exp. Mj2020/9);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1 Concedir la llicència sol·licitada, un cop pagat l'impost sobre construccions, instal·lacions i obres, amb les condicions que es detallen a continuació:
· Abans de l'inici de l'obra cal incorporar a l'expedient:
· document d’acceptació de residus signat per un gestor autoritzat
· document que acrediti que el peticionari es compromet a reparar els mals que podria ocasionar en els béns de domini públic i a reposar els elements dels serveis que provisionalment s'hagin de retirar
· nomenament dels tècnics directors
· nomenament del contractista encarregat de l’execució de l’obra
· document d’acceptació d’un dipòsit de residus signat per un gestor autoritzat (recordar que en finalitzar l’obra caldrà presentar a l’Ajuntament el corresponent certificat acreditatiu de la gestió dels residus, indicant la quantitat i el tipus de residus lliurats)
· també cal recollir la placa d'obres de les oficines tècniques municipals (l’import de la mateixa és de 8,00 €).
· Si les escomeses de l’edifici a les xarxes municipals (aigua, clavegueram) es veuen afectades, se sol·licitaran les autoritzacions i llicències corresponents. No s’efectuarà cap connexió sense la supervisió corresponent dels responsables tècnics municipals.
· En relació a informes previs emesos per l’Oficina d’Acció i Avaluació Ambiental es recomana completar la vegetació existent amb especies arbustives i arbòries pròpies de la zona. Per altra banda, caldrà que les obres s’executin complint els límits d’immissió sonora a l’ambient exterior i veïnat proper determinats a la Llei de protecció contra la contaminació acústica (Llei 16/2002 de 12 de juny) i el seu Reglament (D 176/2009 de 10 de novembre) així com el Decret pel qual es fixen els criteris per a l’elaboració dels mapes de capacitat acústica (D 245/2005 de 8 de novembre).
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i en particular allò referent a la neteja i manteniment de la via pública.
· En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la, i prendre les mesures oportunes per regular el trànsit rodat i el de vianants.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 67/Mn.90.2016. Obres de consolidació d’una paret de pedra seca 

	Favorable
	Tipus de votació: unanimitat

	Vist l'informe emès pels Serveis Tècnics Municipals de data 11 de desembre de 2020, en relació a les obres executades de consolidació de la paret de pedra seca al marge de la propietat de cal Xacó que llinda amb el camí que va cap a la depuradora, que indica que s'ha executat un tram del mur no previst a la llicència i que aquest no compleix amb les limitacions de construir en zona de domini públic que determina l'article 25 de l'inventari de camins municipal;
A proposta de alcalde i de la regidora delegada d'Urbanisme,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda iniciar els tràmits per restituir el vial a les determinacions que fixa l'inventari de camins municipal.


	Expedient 1985/2020. Projecte de rehabilitació de la coberta del Museu Diocesà i Comarcal de Solsona

	Favorable
	Tipus de votació: unanimitat

	Vista la sol·licitud presentada i subscrita per Carles Freixes i Codina, representant del Museu Diocesà i Comarcal de Solsona, en què demana que es transmeti a la Comissió de Cultura de la Catalunya Central la documentació aportada per reforçar estructuralment part de la coberta del Museu Diocesà i Comarcal de Solsona situat al Palau Episcopal;
A proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda incoar l’expedient per trametre als Serveis Territorials de Cultura de la Catalunya Central de la Generalitat de Catalunya, Comissió Territorial de Patrimoni, per tal que informin sobre el «Projecte de rehabilitació de la coberta del Museu Diocesà i Comarcal de Solsona» d’acord a l’article 34 de la Llei 9/1993, de 30 de setembre, del patrimoni cultural català.


	Expedient 1927/2020. Recurs contenciós administratiu – procediment ordinari, 407/2020 D – sector La Cabana del Silo

	Favorable
	Tipus de votació: unanimitat

	El dia 25 de novembre de 2020, el Jutjat Contenciós Administratiu de Lleida comunicà a l’Ajuntament de Solsona que s’havia interposat recurs contenciós administratiu, tramitat per via de procediment ordinari, 407/2020 D, pels acords que tot seguit es detallen:
· Acord de la Junta de Govern Local del dia 10 d’agost de 2020, pel qual es desestima el recurs de reposició interposar contra l’acord pel qual s’aprovà definitivament el projecte d’urbanització del Pla parcial del subsector 1, del sector F «La Cabana del Silo».
· Acord de la Junta de Govern Local del dia 10 d’agost de 2020, pel qual es desestima el recurs de reposició interposar contra l’acord pel qual s’aprovà definitivament els estatuts i les bases d’actuació i la constitució de la Junta de compensació de la Junta de Compensació subsector 1, del sector F «La Cabana del Silo».
· Acord de la Junta de Govern Local del dia 10 d’agost de 2020, pel qual es desestima el recurs de reposició interposar contra l’acord pel qual s’aprovà definitivament els estatuts i les bases d’actuació subsector 1, del sector F «La Cabana del Silo».
· Acord de la Junta de Govern Local del dia 28 de setembre de 2020, pel qual es desestima el recurs de reposició interposar contra l’acord pel qual s’aprovà definitivament el projecte de reparcel·lació del subsector 1, del sector F «La Cabana del Silo».
Atès que cal comparèixer al Jutjat per defensar els interessos de l’Ajuntament de Solsona,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda sol·licitar al Consell Comarcal del Solsonès que els seus Serveis Jurídics compareguin en la defensa dels interessos de l’Ajuntament de Solsona en el recurs contenciós administratiu, procediment ordinari 407/2020 D.


VARIS
	Expedient 1975/2020. Ampliació horari bus interurbà Solsona-Olius

	Favorable
	Tipus de votació: unanimitat

	Vista la sol·licitud que demana que s’ampliï l'horari del servei del bus interurbà, ja que l'últim bus que surt és a les 18.00 hores i la gent que no té vehicle o no pot conduir, a partir d'aquesta hora, i sobretot a l'hivern que és fosc, ha d'anar caminant als llocs;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que es tramitarà la seva proposta al Consell Comarcal del Solsonès, ens que gestiona directament el bus interurbà Solsona-Olius.


	Expedient 1974/2020. Incompliment horaris bus interurbà Solsona-Olius

	Favorable
	Tipus de votació: unanimitat

	Vista la queixa que demana que es facin complir els horaris del servei del bus interurbà, ja que dia 9 de desembre de 2020 diversos usuaris es van trobar que el bus es va saltar la parada de davant del Caprabo de les 14.56 hores;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que es tramitarà la seva queixa al Consell Comarcal del Solsonès, ens que gestiona directament el bus interurbà Solsona-Olius.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

